Сарајево, 10.9.2025. године

**НАЈАВА ЗА МЕДИЈЕ**

**Осми састанак Одбора за стабилизацију и придруживање**

Осми састанак Одбора за стабилизацију и придруживање између Европске уније (ЕУ) и Босне и Херцеговине (БиХ) биће одржан у четвртак, 11.9.2025. године, у Сарајеву.

Састанком ће са стране БиХ копредсједавати Елвира Хабота, директорка Дирекције за европске интеграције.

На састанку ће делегације БиХ и ЕУ разговарати о спровођењу Споразума о стабилизацији и придруживању и препорука Европске комисије везано за политички и економски критеријум те секторе трговине, индустрије, царина и опорезивања, пољопривреде и рибарства, унутрашњег тржиште и конкуренције, транспорта, енергије, животне средине, иновација, информационог друштва и социјалне политике.

**Елвира Хабота, предсједавајућа бх. делегације, биће доступна за изјаву медијима 11.9.2025. године у 12:45 часова у згради Дирекције за европске интеграције (сала 3. на 3. спрату, Ђоке Мазалића 5, Сарајево). Камермани и фоторепортери могу забиљежити почетак састанка у 9 часова. Након састанка Дирекција ће дистрибуисати саопштење.**

**О Одбору за стабилизацију и придруживање**

Одбор за стабилизацију и придруживање је једно од заједничких тијела ЕУ и БиХ успостављених у складу са Споразумом о стабилизацији и придруживању, а у сврху праћења спровођења Споразума. Састанци Одбора за стабилизацију и придруживање се, у правилу, одржавају једном годишње. О Одбору види више: <https://www.dei.gov.ba/bs/stabilization-agreement>

.

Дирекција за европске интеграције